section_heading: O klubu
paragraph_text: NK "Bukovica" je osnovana 1969. godine, te se odmah u sezoni 1969./70. uključuje u "Prvenstvo Šibenskog nogometnog podsaveza" (kasnije se liga zvala i Općinska liga Šibenik, Šibenska nogometna liga, Prvenstvo NSO Šibenik). Do raspada SFRJ klub se još natjecao i u "Međuopćinskoj ligi Zadar-Šibenik", "Dalmatinskoj ligi", te "Hrvatskoj republičkoj ligi" (u sezoni 1981./82. su se natjecali u "Jedinstvenoj hrvatskoj ligi", što je najveći uspjeh kluba). Za vrijeme Domovinskog rata klub se natjecao u natjecanjima organiziranim na okupiranom području Republike Hrvatske. Klub 1995. godine prestaje s djelovanjem. <br> Pri klubu su djelovale omladinske škole u naseljima Biovičino Selo i Đevrske. <br> U Kistanjama se u međuvremenu, 1998. godine osniva NK "Janjevo", oko kojeg se pretežno okupljaju doseljeni Hrvati s Kosova. <br> "Bukovica" se obnavlja 2004. godine, te sudjeluje u "ŽNL Šibensko-kninskoj", u sezonama 2004./05. i 2005./06.,te potom prestaje s djelovanjem.